Document ID: 32005R1747

Title and Content:
ΚΑΝΟΝΙΣΜΌΣ (ΕΚ) αριθ. 1747/2005 ΤΗΣ ΕΠΙΤΡΟΠΉΣ της 24ης Οκτωβρίου 2005 για τροποποίηση του κανονισμού (ΕΚ) αριθ. 883/2001 για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου, όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 59 παράγραφος 3 στοιχείο α), Εκτιμώντας τα ακόλουθα: (1) Ο κανονισμός (ΕΚ) αριθ. 1810/2004 της Επιτροπής, της 7ης Σεπτεμβρίου 2004, για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (2), τροποποιεί την ονοματολογία για ορισμένους επιτραπέζιους οίνους. (2) Τα παραρτήματα II και III του κανονισμού (ΕΚ) αριθ. 883/2001 της Επιτροπής (3) περιέχουν καταλόγους προϊόντων του αμπελοοινικού τομέα, οι κωδικοί των οποίων πρέπει να προσαρμοστούν προκειμένου να αντιστοιχούν στις τροποποιήσεις που εισάγονται με τον κανονισμό (ΕΚ) αριθ. 1810/2004. (3) Ο κανονισμός (ΕΚ) αριθ. 883/2001 πρέπει να τροποποιηθεί αναλόγως. (4) Οι ανωτέρω τροποποιήσεις πρέπει να τεθούν σε εφαρμογή από την 1η Ιανουαρίου 2005, συγχρόνως με τον κανονισμό (ΕΚ) αριθ. 1810/2004. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 883/2001 τροποποιείται ως ακολούθως: α) το παράρτημα II αντικαθίσταται από το κείμενο του παραρτήματος I του παρόντος κανονισμού· β) το παράρτημα III αντικαθίσταται από το κείμενο του παραρτήματος II του παρόντος κανονισμού. Άρθρο 2 Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2005. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Οκτωβρίου 2005.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2723
3156
2450
4380

EuroVoc IDs (Expanded): 2723
3156
2450
4380

Dataset Source: meu

Split: train